Pagasts
Šis raksts ir par administratīvi teritoriālo vienību. Par citām jēdziena Pagasts nozīmēm skatīt nozīmju atdalīšanas lapu. Pagasts ir teritoriāli administratīvā iedalījuma vienība Latvijā un Igaunijā (igauņu: vald). Arī Pleskavas apgabalā Krievijā lauku administratīvā iedalījuma vienības kopš 2005. gada dēvē par pagastiem (krievu: волость). Pagastu nosaukums latgaļu apdzīvotajā Latvijas austrumu daļā lietots jau kopš viduslaikiem. Pēc zemnieku brīvlaišanas 19. gadsimta sākumā radās pirmās muižu pagastu pašpārvaldes, bet neatkarīgas pagastu pārvaldes izveidojās pēc 1866. gada pagastu pašvaldību likuma izdošanas.